
ΤΕΥΧΟΣ ΠΡΩΤΟ 


Αρ 


. Φύλλου 53 


ΚΑΝΟΝΙΣΜΟΙ 

ΚΑΝΟΝΙΣΜΟΣ ΥΠΆΡΙ ΘΜ. 307/2018 

Κανονισμός λειτουργίας και οργανώσεως της 
Επικοινωνιακής και Μορφωτικής Υπηρεσίας της 
Εκκλησίας της Ελλάδος και των Κλάδων αυτής. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ'όψιν: 

1. τας διατάξεις των παραγρ. 2 και 4 του άρθρου 9 του 
ν. 590/1977 «Περί του Καταστατικού Χάρτου της Εκκλη¬ 
σίας της Ελλάδος» (Φ.Ε.Κ. Α' 146), 

2. την υπ'αριθμ. 74η/09.01.2018 συνεδρίαση και πρό¬ 
ταση της Ε.Δ. της Ε.Μ.Υ.Ε.Ε., 

3. την υπ'αριθμ. 5/10.01.2018 Γνωμοδότηση του Ειδι¬ 
κού Νομικού Συμβούλου της Ιεράς Συνόδου της Εκκλη¬ 
σίας της Ελλάδος και 

4. την από 10.01.2018 απόφασιν αυτής, 

ψηφίζει και εγκρίνει τον Κανονισμό 307/2018, έχοντα 
ούτω: 

ΚΑΝΟΝΙΣΜΟΣ 307/2018 

Κανονισμός λειτουργίας και οργανώσεως της Επι- 
κοινωνιακής και Μορφωτικής Υπηρεσίας της Εκ¬ 
κλησίας της Ελλάδος και των Κλάδων αυτής 

ΚΕΦΑΛΑΙΟ Α' 

Άρθρο 1 

Σύσταση - Λειτουργία - Έδρα 

Η συσταθείσα διά του υπ'αριθμ. 114/1998 Κανονισμού 
της Εκκλησίας της Ελλάδος (Φ.Ε.Κ. Α' 21/1999) «Επικοι- 
νωνιακή και Μορφωτική Υπηρεσία της Εκκλησίας της 
Ελλάδος (Ε.Μ.Υ.Ε.Ε.)» (στο εξής: «Υπηρεσία») συνεχίζει 
να λειτουργεί και αποτελεί υπηρεσία επιπέδου Γενικής 
Διεύθυνσης της Εκκλησίας της Ελλάδος. Η Υπηρεσία έχει 
έδρα την Αθήνα με δικό της Α.Φ.Μ. και υπόκειται στον 
ιεραρχικό έλεγχο της Διαρκούς Ιεράς Συνόδου (Δ.Ι.Σ.), 
διέπεται δε από τις διατάξεις του παρόντος Κανονισμού. 

Άρθρο 2 
Σκοποί 

Σκοποί της Υπηρεσίας είναι: 

1. Η μελέτη των ποιμαντικών προβλημάτων του σύγ¬ 
χρονου κοινωνικού περιβάλλοντος κάτω από το πρίσμα 
της ορθόδοξης και ελληνικής παραδόσεως. 


2. Η προβολή της εκκλησιαστικής μας παραδόσεως και 
της εθνικής μας ιδιοπροσωπίας, καθώς και η άσκηση σύγ¬ 
χρονης εκκλησιαστικής ποιμαντικής, με κάθε πρόσφορο 
μέσο επικοινωνίας, ενημερώσεως και μορφώσεως (ρα¬ 
διόφωνο, διαδίκτυο, τηλεόραση, κάθε είδους εκδόσεις, 
έντυπες και ηλεκτρονικές, ως και οι ήδη υφιστάμενες 
περιοδικές εκδόσεις της Εκκλησίας της Ελλάδος). 

Άρθρο 3 

Διοίκηση 

1. Ανώτατο όργανο διοίκησης της Υπηρεσίας είναι η 
επταμελής Επιτροπή Διοικήσεως (Ε.Δ.) ως εξής: 

α) Ο Μακαριώτατος Αρχιεπίσκοπος Αθηνών και πό¬ 
σης Ελλάδος, ως Πρόεδρος, αναπληρούμενος υπό ενός 
Μητροπολίτη, 

β) ένας Μητροπολίτης της Εκκλησίας της Ελλάδος, 
μετά του αναπληρωτού του, 

γ) δύο κληρικοί και τρεις λαϊκοί, με τους αναπληρωτές 
τους. 

2. Τα μέλη της Επιτροπής Διοικήσεως και οι αναπληρω¬ 
τές τους ορίζονται από τη Δ.Ι.Σ. με τριετή θητεία. Η Δ.Ι.Σ. 
δύναται να αντικαταστήσει μέλος της Επιτροπής και προ 
της λήξεως της θητείας του. Η ιδιότητα του μέλους της 
Επιτροπής είναι τιμητική και τα μέλη της δεν αμείβονται 
για τη συμμετοχή τους στις συνεδριάσεις. 

3. Στις συνεδριάσεις της Επιτροπής Διοικήσεως με¬ 
τέχει ο Γενικός Διευθυντής - Συντονιστής, ο οποίος δεν 
είναι μέλος αυτής, εισηγείται γραπτώς ή προφορικώς 
υπηρεσιακά θέματα προς την Ε.Δ. και παρίσταται στις 
συνεδριάσεις άνευ ψήφου. 

4. Η Επιτροπή συνεδριάζει σε τακτική ανά δίμηνο συνε¬ 
δρία, εκτάκτως δε οσάκις το κρίνει αναγκαίο ο Πρόεδρος, 
και ευρίσκεται σε απαρτία, εφ'όσον παρίστανται τα τρία 
από τα μέλη της και ο Πρόεδρος ή ο αναπληρωτής του. 

5. Οι αποφάσεις λαμβάνονται με απόλυτη πλειοψηφία 
και, σε περίπτωση ισοψηφίας, κρατεί η γνώμη υπέρ της 
οποίας ετάχθη ο Πρόεδρος ή ο αναπληρωτής του. 

Στις συνεδριάσεις τηρούνται πρακτικά, τα οποία επικυ¬ 
ρώνονται και υπογράφονται στην επόμενη συνεδρία. Στα 
πρακτικά διατυπώνεται και η γνώμη των διαφωνούντων, 
αν το ζητήσουν, και μάλιστα ονομαστικώς. 

Άρθρο 4 

Διάρθρωση Διοικητικών Κλάδων 

Η Υπηρεσία αποτελείται από τέσσερις κλάδους επιπέ¬ 
δου Διευθύνσεων: α) Ραδιοφωνίας, β) Εκδόσεων (περί- 

λαμβανομένων των περιοδικών: Εκκλησία, Εφημέριος 
και Θεολογία και των συναφών προς τους σκοπούς αυ¬ 
τών εκδόσεων, γ) Τηλεοράσεως και δ) Διαδικτύου και 
Ψηφιακών Μέσων (ίηΐθίτίθΐ, νίάθο, άνά, ςς| κ.λπ.). 

Εκάστου Κλάδου προΐσταται ως Διευθυντής ή κληρι¬ 
κός μετακλητός, πανεπιστημιακής εκπαίδευσης με σχε¬ 
τική εμπειρία, ή τακτικός υπάλληλος κατηγορίας ΠΕ. Ο 
Διευθυντής ενός κλάδου δύναται να ασκεί καθήκοντα 
Διευθυντή δύο ή περισσοτέρων κλάδων. 

Άρθρο 5 

Αρμοδιότητες της Επιτροπής Διοικήσεως 
1. Η Επιτροπή Διοικήσεως της Ε.Μ.Υ.Ε.Ε. (Ε.Δ.) διοικεί 
και εκπροσωπεί την Υπηρεσία, έχει την επιμέλεια όλων 
των υποθέσεών της, διαχειρίζεται τους πόρους της και 
γενικά αποφασίζει για κάθε θέμα που αφορά τη λειτουρ¬ 
γία της, τη διάθεση των πόρων της και την εκπλήρωση 
των σκοπών της. 

Ειδικότερα η Επιτροπή: 

α) ψηφίζει τον προϋπολογισμό και τον απολογισμό 
της Υπηρεσίας- 

β) διορίζει, μετά από πρόταση του Προέδρου, τον Γενι¬ 
κό Διευθυντή - Συντονιστή. Ο Γεν. Διευθυντής - Συντονι¬ 
στής δύναται να ασκεί και καθήκοντα Διευθυντή Κλάδου- 
γ) διορίζει, μετά από πρόταση του Προέδρου, τους Δι- 
ευθυντέςτων Κλάδων. Οι Διευθυντέςτων Κλάδων έχουν 
την ευθύνη της αποδοτικής λειτουργίας του Κλάδου τον 
οποίο διευθύνουν, αποφασίζουν για τη στρατηγική του, 
την κατανομή αρμοδιοτήτων στο προσωπικό και τη δι¬ 
αχείριση του προϋπολογισμού και αλληλογραφούν για 
λογαριασμό του Κλάδου τους. Οι Διευθυντές των Κλά¬ 
δων υποχρεούνται να παρέχουν στην Επιτροπή κάθε 
εξήγηση, η οποία ζητείται διά του Προέδρου της, και 
να εκτελούν τις αποφάσεις της και να παρίστανται στις 
συνεδριάσεις της Ε.Δ., όταν τούτο κρίνεται απαραίτητο 
από την Επιτροπή για θέματα του Κλάδου που διευθύ¬ 
νουν, άνευ ψήφου- 

δ) μεριμνά για την εκπλήρωση των σκοπών της Υπη¬ 
ρεσίας και διαθέτει τους πόρους προς αυτήν την κατεύ¬ 
θυνση μέσα στο πλαίσιο των εγκεκριμένων κάθε φορά 
κονδυλίων του προϋπολογισμού- 
ε) εποπτεύει την καλή και εύρυθμη λειτουργία της 
Υπηρεσίας- 

στ) εισηγείται στη Δ.Ι.Σ. τη μεταβίβαση μετά ή άνευ 
ανταλλάγματος του επ' ονόματι της Εκκλησίας της Ελ¬ 
λάδος Ραδιοφωνικού ή Τηλεοπτικού Σταθμού επίγειας 
ή δορυφορικής λήψεως, ή οποιουδήποτε άλλου τρόπου 
μεταδόσεως- 

ζ) αναθέτει την παραγωγή προγράμματος και αποφα¬ 
σίζει την αγορά ραδιοφωνικού ή τηλεοπτικού χρόνου- 
η) κατανέμει τις πιστώσεις της στους Κλάδους της- 
θ) αποφασίζει την προκήρυξη, απ' ευθείας ανάθεση, 
κατακύρωση και σύναψη συμβάσεων έργων, προμηθει¬ 
ών και υπηρεσιών για τις ανάγκες εύρυθμης λειτουργίας 
και υποστήριξης των κλάδων της Υπηρεσίας, δεσμεύο¬ 
ντας πιστώσεις του προϋπολογισμού, ορίζει τις Επιτρο¬ 
πές ανάθεσης και παρακολούθησης και παραλαβήςτων 
συμβάσεων αυτών και αποφασίζει τις σχετικές εξοφλή¬ 
σεις δαπανών, κατόπιν εισηγήσεων των Διευθυντών εκά¬ 


στου Κλάδου. Για την ανάθεση, επίβλεψη και εκτέλεση 
των συμβάσεων αυτών εφαρμόζεται κατά τα λοιπά ο υπ' 
αριθμ. 255/2014 Κανονισμός της Εκκλησίας της Ελλάδος 
(Φ.Ε.Κ.Α' 95/2014)· 

ι) αποφασίζει την πρόσληψη διοικητικού, επιστημο¬ 
νικού και εργατοτεχνικού προσωπικού, και κάθε θέμα 
που αφορά στην εν γένει υπηρεσιακή αυτών κατάσταση, 
σύμφωνα με την ισχύουσα νομοθεσίας· 

ια) δύναται να εξουσιοδοτεί υπάλληλο της Υπηρε¬ 
σίας, εντός του πλαισίου της αρμοδιότητάς της, για να 
εκπροσωπεί την Υπηρεσία ενώπιον των φορολογικών 
και δικαστικών αρχών, κοινωνικοασφαλιστικών φορέων 
και εν γένει δημοσίων αρχών, ως και νομικών προσώπων 
(πιστωτικών ιδρυμάτων κ.λπ.) και φυσικών προσώπων 
για συγκεκριμένες ενέργειες, που αναγράφονται στην 
απόφασή της· 

ιβ) αποφασίζει την ανάθεση καθηκόντων σε υπαλλή¬ 
λους της Υπηρεσίας για ορισμένο χρόνο προκειμένου 
να καλυφθούν τακτικές ανάγκες λειτουργίας του Επι- 
κοινωνιακού και Μορφωτικού Ιδρύματοςτης Εκκλησίας 
της Ελλάδος (Ε.Μ.Ι.Ε.Ε.), κατόπιν εισηγήσεωςτου Γενικού 
Διευθυντή - Συντονιστή. 

2. Η Επιτροπή Διοικήσεως της Ε.Μ.Υ.Ε.Ε. ασκεί και κα¬ 
θήκοντα Διοικητικού Συμβουλίου του Επικοινωνιακού 
και Μορφωτικού Ιδρύματοςτης Εκκλησίας της Ελλάδος 
(Ε.Μ.Ι.Ε.Ε.), ιδρυθέντος με τον υπ' αριθμ. 45/1989 Κανο¬ 
νισμό της Ιεράς Συνόδου (Φ.Ε.Κ. Α' 144), όπως τροπο¬ 
ποιήθηκε με τον υπ'αριθμ. 164/2005 Κανονισμό (Φ.Ε.Κ. 
Α' 139). Η απόφαση της Δ.Ι.Σ. περί διορισμού της Επι¬ 
τροπής Διοικήσεως της Ε.Μ.Υ.Ε.Ε. αποτελεί και απόφαση 
ορισμού Διοικητικού Συμβουλίου του Επικοινωνιακού 
και Μορφωτικού Ιδρύματοςτης Εκκλησίαςτης Ελλάδος, 
εκτός εάν συγκροτηθεί υπό της Δ.Ι.Σ. έτερο Διοικητικό 
Συμβούλιο του Ε.Μ.Ι.Ε.Ε. 

Άρθρο 6 

Καθήκοντα Προέδρου 

1. Ο Πρόεδρος της Επιτροπής Διοικήσεως: 

α) συγκαλεί την Επιτροπή σε τακτικές και έκτακτες 
συνεδριάσεις, καταρτίζει την ημερήσια διάταξη και δι¬ 
ευθύνει τις συζητήσεις· 

β) εκπροσωπεί την Επιτροπή Διοικήσεως, αλληλογρα¬ 
φεί με τις δημόσιες αρχές και τρίτους και υπογράφει την 
αλληλογραφία της Επιτροπής Διοικήσεως- 

γ) ασκεί έλεγχο στο προσωπικό της Υπηρεσίας και πα¬ 
ρακολουθεί την εκτέλεση των αποφάσεών της. 

2. Τον Πρόεδρο, σε περίπτωση απουσίας ή κωλύματος 
του, αντικαθιστά ο αναπληρωτής του και σε περίπτωση 
απουσίας ή κωλύματος και αυτού, ένα μέλος της Ε.Δ. 
οριζόμενο με απόφαση του Προέδρου. 

Άρθρο 7 

Καθήκοντα Γενικού Διευθυντή - Συντονιστή 

1. Ο Γενικός Διευθυντής - Συντονιστής: 

α) προΐσταται ως ανώτερος πειθαρχικώς και ιεραρχι- 
κώς προϊστάμενος και διευθύνει τους υπαγόμενους στην 
Υπηρεσία Κλάδους/Διευθύνσεις, Τμήματα και υπαλλή¬ 
λους. Προϊσταμένη αρχή αυτού είναι η Επιτροπή Διοι- 
κήσεως- 

β) αναθέτει σε υπάλληλο την επιμέλεια της συντάξεως 
των πρακτικών της Ε.Δ. και μεριμνά για την εκτέλεση των 
αποφάσεών της- 

γ) διεκπεραιώνει την αλληλογραφία και υπογράφει τα 
έγγραφα που απευθύνονται σε τρίτους· 
δ) συγκαλεί συσκέψεις των Διευθυντών των Κλάδων 
προς συντονισμό του έργου τους και των τμημάτων τους· 
ε) φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα της Υπηρεσίας· 
στ) κινεί την πειθαρχική διαδικασία κατά των υποκει¬ 
μένων σε αυτόν υπαλλήλων της Υπηρεσίας σύμφωνα με 
τις διατάξεις του Κώδικα Εκκλησιαστικών Υπαλλήλων· 
ζ) διευθύνει τη λειτουργία και τον συντονισμό των 
Κλάδων της Ε.Μ.Υ.Ε.Ε.· 

η) εκπροσωπεί την Υπηρεσία και υπογράφει τα έγγρα¬ 
φα πληρεξουσιότητας δικηγόρων ενώπιον των δικαστη¬ 
ρίων και πάσης άλλης αρχής για ζητήματα έχοντα σχέση 
με την Υπηρεσία. 

2. Κατά την εκτέλεση των καθηκόντων του, ο Συντονι¬ 
στής υποβοηθείται στο έργο του από υπάλληλο οιουδή- 
ποτε Κλάδου, οριζόμενο με απόφασή του. Με απόφαση 
της Ε.Δ. ο Γενικός Διευθυντής - Συντονιστής δύναται να 
λαμβάνει χρηματική αποζημίωση. 

3. Σε περίπτωση απουσίας ή κωλύματος του, ο Συ¬ 
ντονιστής αναπληρούται από υπάλληλο της Υπηρεσίας, 
οριζόμενο από την Επιτροπή Διοικήσεως και κατόπιν 
σχετικής εισηγήσεώς του. 

Άρθρο 8 

Τμήμα Διοικήσεως Ε.Μ.Υ.Ε.Ε. 

1. Το Τμήμα Διοικήσεως υπάγεται στην άμεσο αρμο¬ 
διότητα του Συντονιστή και διεκπεραιώνει τα του διο¬ 
ρισμού, της απολύσεως, των αδειών, της μεταθέσεως, 
της αξιολογήσεως, της λύσεως συνεργασίας του πάσης 
φύσεως προσωπικού της Ε.Μ.Υ.Ε.Ε., και όλα τα θέματα 
που έχουν σχέση προς την υπηρεσιακή κατάσταση αυ¬ 
τού (διορισμού, προσλήψεως, υπηρεσιακών μεταβολών, 
αδειών, προαγωγών, τηρήσεως ωραρίου κ.λπ.). 

2. Το Τμήμα τηρεί ενιαίο υπηρεσιακό αρχείο και για 
τους τέσσερις Κλάδους της Υπηρεσίας. 

3. Δύναται να ορίζεται Προϊστάμενος Τμήματος Διοι- 
κήσεως μετακλητός, τακτικός ή επί συμβάσει υπάλληλος 
της Ε.Μ.Υ.Ε.Ε. κατόπιν αποφάσεως της Ε.Δ. και σχετικής 
προτάσεως του Συντονιστή. 

4. Στο Τμήμα Διοικήσεως υπάγεται η Γραμματεία της 
Ε.Μ.Υ.Ε.Ε., ως ενιαία υπηρεσία επιπέδου γραφείου, η 
οποία εκτελεί την γραμματειακή υποστήριξη κάθε ορ¬ 
γάνου, υπηρεσίας και Κλάδου της Ε.Μ.ΥΕ.Ε. Την ευθύνη 
λειτουργίας της Γραμματείας έχει ο Προϊστάμενος Διοι- 
κήσεως. Η Γραμματεία επικουρεί και τους Διευθυντές 
των Κλάδων και διαθέτει γραμματειακό προσωπικό σε 
όλους τους Κλάδους προς υποστήριξή τους. 

5. Το Τμήμα Διοικήσεως της Ε.Μ.Υ.Ε.Ε. δύναται να εξυ¬ 
πηρετεί και το Επικοινωνιακό και Μορφωτικό Ιδρυμα 
της Εκκλησίας της Ελλάδος (Ε.Μ.Ι.Ε.Ε.), οσάκις προκύψει 
ανάγκη, κατόπιν εντολής του Συντονιστή. 

Άρθρο 9 

Τμήμα Οικονομικών Ε.Μ.Υ.Ε.Ε. 

Ι.Το Τμήμα Οικονομικών της Ε.Μ.Υ.Ε.Ε. ασκεί την τα¬ 
μειακή και λογιστική διαχείριση, την τήρηση βιβλίων και 


στοιχείων όλων των Κλάδων, επιμελείται και εκτελεί τις 
φορολογικές και κοινωνικοασφαλιστικές υποχρεώσεις 
και εν γένει τις ταμειακές υποχρεώσεις της Υπηρεσίας, 
ακολουθώντας αυτοτελή τήρηση και διαχείριση για τους 
ειδικούς λογαριασμούς νομοθετημένων πόρων (π.χ. Δελ¬ 
τίο «ΕΚΚΑΗΣΙΑ»), που προορίζονται για συγκεκριμένους 
Κλάδους της Υπηρεσίας. 

2. Δύναται να ορίζεται Προϊστάμενος Τμήματος Οικο¬ 
νομικών της Ε.Μ.Υ.Ε.Ε. κατόπιν προτάσεως του Συντονι¬ 
στή, με απόφαση της Επιτροπής Διοικήσεως, ο οποίος 
υπάγεται στον Συντονιστή και ασκεί τις εξής αρμοδιό¬ 
τητες: 

α) έχει την ευθύνη της ταμειακής υπηρεσίας, συντονί¬ 
ζει και διευθύνει γενικά την οικονομική διαχείριση των 
Κλάδων της Υπηρεσίας, επιμελείται για τη συμμόρφωση 
της Υπηρεσίας στις φορολογικές και κοινωνικοασφα- 
λιστικές υποχρεώσεις και τις εν γένει οικονομικές της 
υποχρεώσεις· 

β) επιμελείται μαζί με τον Διευθυντή κάθε Κλάδου της 
συντάξεως των προϋπολογισμών του οικείου Κλάδου, 
τους οποίους συνυπογράφουν· 
γ) επιμελείται με τον Συντονιστή της συντάξεως του 
ενιαίου προϋπολογισμού της Ε.Μ.Υ.Ε.Ε., τον οποίον ο 
Συντονιστής υποβάλλει προς ψήφιση στην Επιτροπή 
Διοικήσεως κατά το πρώτο δεκαπενθήμερο του μηνός 
Νοεμβρίου, τον οποίον συνυπογράφουν 
δ) επιμελείται μαζί με τον Διευθυντή κάθε Κλάδου της 
συντάξεως των απολογισμών του προηγουμένου έτους 
κάθε Κλάδου, τους οποίους συνυπογράφουν¬ 
ε) επιμελείται της συντάξεως του ενιαίου απολογισμού 
του προηγουμένου έτους, ο οποίος υποβάλλεται από τον 
Συντονιστή για έγκριση στην Επιτροπή Διοικήσεως κατά 
το πρώτο δεκαπενθήμερο του μηνός Φεβρουάριου του 
επομένου έτους, τον οποίον συνυπογράφουν· 
στ) συνυπογράφει, με τον Διευθυντή εκάστου Κλάδου, 
τα εντάλματα για τις δαπάνες εκάστου Κλάδου, οι οποίες 
πρέπει να μην αποκλίνουν του εγκεκριμένου προϋπολο¬ 
γισμού, ο οποίος αναθεωρείται επί μέρους, μόνο μετά 
από νεώτερη απόφαση της Επιτροπής· 
ζ) έχει την ευθύνη για την τήρηση και φύλαξη των 
διαχειριστικών βιβλίων και στοιχείων των Κλάδων της 
Υπηρεσίας· 

η) είναι ο νόμιμος εκκαθαριστής των δαπανών της 
Υπηρεσίας. 

2. Τον Προϊστάμενο Τμήματος Οικονομικών, σε περί¬ 
πτωση απουσίας ή κωλύματος του, αναπληρώνει άλλος 
υπάλληλος, οριζόμενος με απόφαση του Συντονιστή. 

3. Το Τμήμα Οικονομικών έχει την ευθύνη της μισθο¬ 
δοσίας του προσωπικού των Τμημάτων και Κλάδων της 
Υπηρεσίας, της εφαρμογής του υπαλληλικού και ερ¬ 
γατικού δικαίου και των θεμάτων που έχουν σχέση με 
την εν γένει μισθολογική κατάσταση των υπαλλήλων 
(κατάρτιση συμβάσεων, αναγγελία πρόσληψης, καταγ¬ 
γελίας, ωραρίου, τροποποίησης των όρων συμβάσεων 
εργασίας προς τις αρμόδιες αρχές και τα πληροφοριακά 
συστήματα τύπου ΕΡΓΑΝΗ, όπου απαιτείται, κ.λπ.). 

4. ΤοΤμήμα Οικονομικών της Ε.Μ.Υ.Ε.Ε. δύναται να εξυ¬ 
πηρετεί και το Επικοινωνιακό και Μορφωτικό Ίδρυμα της 
Εκκλησίας της Ελλάδος, οσάκις προκύψει ανάγκη, κατό¬ 
πιν εντολής του Συντονιστή σε έκτακτες περιπτώσεις. 

Άρθρο 10 

ΤμήμαΤεχνικής Υπηρεσίας Ε.Μ.Υ.Ε.Ε. 

Το ενιαίοΤμήμαΤεχνικής Υπηρεσίαςτης Ε.Μ.Υ.Ε.Ε. με¬ 
ριμνά για τη μελέτη, εκτέλεση και συντήρηση των τεχνι¬ 
κών έργων και την εν γένει τεχνική υποστήριξη όλων των 
Τμημάτων και Κλάδων της Ε.Μ.Υ.Ε.Ε. 

Δύναται να ορίζεται ΠροϊστάμενοςΤμήματοςΤεχνικής 
Υπηρεσίας, κατόπιν προτάσεως του Συντονιστή, με από¬ 
φαση της Επιτροπής Διοικήσεως, ο οποίος υπάγεται στον 
Συντονιστή. Το Τμήμα επιμελείται ειδικότερα: 

α. την καλή λειτουργία και συντήρηση τηλεπικοινω¬ 
νιών, διαδικτύου, φωτοτυπικών, Η/Υ και λοιπών μηχα¬ 
νημάτων και λοιπών τεχνικών μέσων (λογισμικό, ηλε¬ 
κτρονικός και ηλεκτρικός εξοπλισμός, τηλεπικοινωνιακά 
δίκτυα κ.λπ.), 

β. τη λειτουργία πομπών, αναμεταδοτών, ΙίηΚε, κεραι¬ 
ών, ζεύξεων κ.λπ., 

γ. τον προγραμματισμό των απαιτούμενων προμηθει¬ 
ών υλικού και υπηρεσιών, καθώς και την ομαλή λειτουρ¬ 
γία, τη συντήρηση, τη βελτίωση, την ανανέωση και τον 
εκσυγχρονισμό του διαθέσιμου τεχνικού εξοπλισμού 
και λογισμικού. 

Η Τεχνική Υπηρεσία ειδικά για τον Κλάδο Ραδιοφωνίας 
περιλαμβάνει ειδικευμένους τεχνικούς - ηλεκτρονικούς 
στην ηχοληψία και υπόκειται ειδικότερα στις υπηρε¬ 
σιακές οδηγίες του Διευθυντή του οικείου Κλάδου. Η 
επάρκεια των ως άνω τεχνικών αποδεικνύεται εξ ειδικών 
σπουδών και προϋπηρεσίας στη Ραδιοφωνία. 

Άρθρο 11 

Πόροι της Υπηρεσίας 

1. Πόροι της Υπηρεσίας είναι: 

α) οι νομοθετημένοι πόροι για την έκδοση του επίση¬ 
μου Δελτίου της Εκκλησίας της Ελλάδος «ΕΚΚΑΗΣΙΑ», οι 
οποίοι διατίθενται αποκλειστικώς για τη χρηματοδότηση 
του Κλάδου Εκδόσεων (άρθρα 3 του ν.δ. 83/1946 και 2 
του ν.δ. 228/1973)· 

β) διατιθέμενες πιστώσεις της Εκκλησίας της Ελλάδος 
ή επιχορηγήσεις της Ιερός Αρχιεπισκοπής Αθηνών, των 
Ιερών Μητροπόλεων και των λοιπών Εκκλησιαστικών 
Νομικών Προσώπων Δημοσίου ή Ιδιωτικού Δικαίου· 

γ) δωρεές, κληρονομιές, κληροδοσίες και εισφορές- 

δ) τόκοι τραπεζικών καταθέσεων και πόροι χρηματο¬ 
οικονομικών προϊόντων 

ε) τα κατά Κλάδο της Υπηρεσίας πόσης φύσεως έσο¬ 
δα, όπως έσοδα από διαφημίσεις στους Κλάδους, έσοδα 
από αξιοποίηση κινητών και ακινήτων περιουσιακών 
στοιχείων της Υπηρεσίας, καθώς και από την εκτέλεση 
προγραμμάτων της Ευρωπαϊκής Ενώσεως και άλλων 
Διεθνών ή Ελληνικών Οργανισμών. 

2. Οι δωρεές, κληρονομιές και κληροδοσίες γίνονται 
αποδεκτές από την Επιτροπή Διοικήσεως, οι δε κληρο¬ 
νομιές πάντοτε με το ευεργέτημα της απογραφής. 

Άρθρο 12 

Προϋπολογισμός 

1. Το οικονομικό έτος αρχίζει την 1η Ιανουάριου και 
λήγει την 31 η Δεκεμβρίου του ιδίου έτους. 


2.0 προϋπολογισμός είναι ενιαίος, περιλαμβάνει τους 
προϋπολογισμούς των Κλάδων με τα ειδικώς προβλε- 
πόμενα έσοδα - έξοδα ανά Κλάδο. Περιλαμβάνει τους 
προϋπολογισμούς των Κλάδων, οι οποίοι υποβάλλονται 
από τον Προϊστάμενο Τμήματος Οικονομικών μέσω του 
Διευθυντή του Κλάδου στον Συντονιστή και μέσω αυ¬ 
τού στην Επιτροπή Διοικήσεως, ψηφίζεται από την Ε.Δ. 
το αργότερο μέσα στον μήνα Νοέμβριο του προηγού¬ 
μενου έτους το οποίο αφορά και κατόπιν υποβάλλεται 
προς έγκριση στη Διαρκή Ιερά Σύνοδο της Εκκλησίας 
της Ελλάδος. 

3. Μεταγενέστερες τροποποιήσεις του προϋπολογι¬ 
σμού κατά τη διάρκεια του έτους επιτρέπονται, υπό την 
προϋπόθεση της τηρήσεως της διαδικασίας της προη- 
γουμένης παραγράφου. 

Άρθρο 13 

Απολογισμός - Ισολογισμός 

1. Μέσα στο δεύτερο δεκαπενθήμερο του μηνός Ια¬ 
νουάριου συντάσσεται ο ενιαίος απολογισμός των πραγ- 
ματοποιηθέντων εσόδων και εξόδων του προηγουμένου 
οικονομικού έτους. Ο ενιαίος απολογισμός περιλαμβάνει 
τους απολογισμούς των Κλάδων, οι οποίοι υποβάλλονται 
από τον Προϊστάμενο Τμήματος Οικονομικών μέσω του 
Διευθυντή του Κλάδου στον Συντονιστή και μέσω αυτού 
στην Επιτροπή Διοικήσεως προς έγκριση μέχρι το πρώτο 
δεκαπενθήμερο του μηνός Φεβρουάριου του επομένου 
έτους το οποίο αφορά. 

2. Ο απολογισμός απεικονίζεται σε ενιαίο κείμενο, δι¬ 
αιρούμενο στους επί μέρους Κλάδους και αναπτύσσεται 
σε ιδιαίτερες στήλες, στις οποίες αναγράφονται: 

α) τα προϋπολογισθέντα έσοδα και έξοδα· 
β) τα πραγματοποιηθέντα έσοδα και έξοδα· 
γ) οι διαφορές μεταξύ τους· 
δ) το ταμειακό υπόλοιπο που προκύπτει. 

3. Με τον ενιαίο απολογισμό συντάσσεται γενικός ισο¬ 
λογισμός, στον οποίο αναγράφονται αναλυτικά τα ενερ¬ 
γητικά και παθητικά περιουσιακά στοιχεία της Υπηρεσίας 
που υπάρχουν στις 31 Δεκεμβρίου. 

4. Ο ενιαίος απολογισμός και ο γενικός ισολογισμός 
υποβάλλονται μέσα στο πρώτο δεκαπενθήμερο του μη¬ 
νός Ιουνίου του επόμενου έτους το οποίο αφορά στη 
Διαρκή Ιερά Σύνοδο προς έγκριση. 

Άρθρο 14 

Τηρούμενα βιβλία 

Ι.Τα βιβλία που τηρεί η Υπηρεσία είναι τα εξής: 
α) το βιβλίο Πρακτικών Συνεδριάσεων της Επιτροπής, 
στο οποίο καταχωρίζονται οι αποφάσεις και οι πράξεις 
της· 

β) το Πρωτόκολλο εισερχομένων και εξερχομένων 
εγγράφων της Ε.Μ.Υ.Ε.Ε.· 

γ) το βιβλίο Ταμείου, στο οποίο καταχωρίζονται κατά 
χρονολογική σειρά οι πάσης φύσεως εισπράξεις και 
πληρωμές· 

δ) το βιβλίο Απογραφών, στο οποίο καταχωρίζονται 
κάθε έτος λεπτομερώς τα περιουσιακά στοιχεία, ο απο¬ 
λογισμός και ο ισολογισμός· 

ε) το βιβλίο Υλικού, με το οποίο παρακολουθείται η 
εισαγωγή, η εξαγωγή και το υπόλοιπο των διαφόρων 
πραγμάτων της Υπηρεσίας. 

2. Η Επιτροπή Διοικήσεως μπορεί, εάν κρίνει σκόπιμο, 
να αποφασίσει την τήρηση και άλλων βιβλίων ή στοιχεί¬ 
ων της Ε.Μ.Υ.Ε.Ε. και των Κλάδων αυτής. 

Άρθρο 15 

Δικαιολογητικά διαχειρίσεως 

1. Για κάθε είσπραξη εκδίδεται γραμμάτιο εισπράξεως 
από τριπλότυπο βιβλίο γραμματίων, θεωρημένο από τον 
Συντονιστή, αριθμημένο κατ'αύξοντα αριθμό, στο οποίο 
υπογράφει ο πληρώσας και ο εισπράξας.Το πρωτότυπο 
παραδίδεται στον πληρώσαντα, το πρώτο αντίγραφο 
επισυνάπτεται στα δικαιολογητικά εισπράξεως και το 
δεύτερο παραμένει στο στέλεχος. 

2. Για κάθε δαπάνη, στο πλαίσιο των προβλέψεων του 
προϋπολογισμού, εκδίδεται χρηματικό ένταλμα πληρω¬ 
μής από τριπλότυπο βιβλίο ενταλμάτων, θεωρημένο από 
τον Συντονιστή, αριθμημένο κατ' αύξοντα αριθμό, το 
οποίο υπογράφεται από τον Συντονιστή και τον Προ¬ 
ϊστάμενο Οικονομικών, ή εάν αφορά δαπάνη Κλάδου 
από τον Προϊστάμενο Οικονομικών και τον Διευθυντή 
του Κλάδου που αφορά η δαπάνη. Στο πρωτότυπο, το 
οποίο αποτελεί τον τίτλο πληρωμής, επισυνάπτονται τα 
σχετικά δικαιολογητικά της δαπάνης, το δεύτερο αντίτυ¬ 
πο παραμένει στο Λογιστήριο και το τρίτο στο στέλεχος. 

Άρθρο 16 

Έλεγχος 

Η Υπηρεσία υπόκειται στον ιεραρχικό έλεγχο νομι¬ 
μότητας και σκοπιμότητας της Δ.Ι.Σ. Ο έλεγχος αυτός 
ασκείται αυτεπαγγέλτως, εάν κριθεί αναγκαίο, κατά τη 
διάρκεια της τρεχούσης Συνοδικής Περιόδου, εάν δε 
η σχετική πράξη έχει εκδοθεί κατά τους μήνες Ιούλιο, 
Αύγουστο και Σεπτέμβριο, ο έλεγχος δύναται να ασκη¬ 
θεί και κατά την αμέσως επόμενη Συνοδική περίοδο. 
Οποιοσδήποτε έχει έννομο συμφέρον δύναται να ασκή¬ 
σει προσφυγή ενώπιον της Δ.Ι.Σ. κατά οποιοσδήποτε 
εκτελεστής πράξεως οργάνου της Υπηρεσίας εντός προ¬ 
θεσμίας δέκα (10) ημερών από την οποία έλαβε γνώση 
της πράξεως αυτής. Η Δ.Ι.Σ. δύναται να ακυρώσει ή και 
να τροποποιήσει την πράξη. 

Άρθρο 17 

Σφραγίδα Επιτροπής 

Η Υπηρεσία έχει σφραγίδα κυκλική, στην οποία ανα¬ 
γράφεται η επωνυμία της: «Επικοινωνιακή και Μορφω¬ 
τική Υπηρεσία της Εκκλησίας της Ελλάδος» και στο κέ¬ 
ντρο φέρει την πρωτοχριστιανική παράσταση του Καλού 
Ποιμένος. 

ΚΕΦΑΛΑΙΟ Β' 

ΚΛΑΔΟΣ ΡΑΔΙΟΦΩΝΙΑΣ 

Άρθρο 18 

Διεύθυνση Κλάδου Ραδιοφωνίας 

Ο Κλάδος της Ραδιοφωνίας, συσταθείς διά του υπ' 
αριθμ. 114/1998 Κανονισμού (Φ.Ε.Κ. Α' 21/1999), λει¬ 
τουργεί και διέπεται από τις διατάξεις του παρόντος. 


Άρθρο 19 

Σκοποί 

1. Ο Ραδιοφωνικός Σταθμός (Ρ/Σ) της Εκκλησίας της 
Ελλάδος είναι εκκλησιαστικός υπό την έννοια ότι εκφρά¬ 
ζει και υπηρετεί το Σώμα της Εκκλησίας, το συγκροτού¬ 
μενο σε Μητροπόλεις και Ενορίες εντός των ορίων της 
δικαιοδοσίας της Ορθοδόξου Εκκλησίας της Ελλάδος. 
Η έκφραση και διακονία του Σώματος της Εκκλησίας 
δύναται να λειτουργήσει ραδιοφωνικώς στα εξής πεδία: 

α) της μεταδόσεως του μηνύματος του Ευαγγελίου 
και της εμβαθύνσεως στο ορθόδοξο φρόνημα και την 
παράδοση της Εκκλησίας, 

β) της εξοικειώσεως των ακροατών προς τις εκφάνσεις 
του πολιτισμού, τον οποίον παρήγαγε ανά τους αιώνας 
το εκκλησιαστικό γεγονός (μουσική, ποίηση και ανάλυση 
των «σχολών» ή των κορυφαίων της ζωγραφικής, αρχι¬ 
τεκτονικής, ενδυματολογίας, ποικιλτικής, αλλά και της 
λατρευτικής δραματουργίας κ.λπ., 
γ) της υπομνήσεωςτου νοήματος, ήτοι της σημασίας 
για τη ζωή του σημερινού ανθρώπου στοιχείων του εκ¬ 
κλησιαστικού βίου όπως ο ημερήσιος, εβδομαδιαίος και 
ετήσιος κύκλος της εκκλησιαστικής λατρείας, οι περίο¬ 
δοι και οι πρακτικές της νηστείας και της ασκήσεως εν 
γένει, οι ιερές πράξεις και οι τελετές (αγιασμός, κηδεία, 
μνημόσυνο, σαραντισμός κ.λπ.), 
δ) της ολοπλεύρου και ισομερούς ενημερώσεως για τα 
συμβαίνοντα στις Ιερές Μητροπόλεις εντός της δικαιο¬ 
δοσίας της εν Ελλάδι Ορθοδόξου Εκκλησίας, 
ε) της ενημερώσεως για τα συμβαίνοντα στον ορθό¬ 
δοξο χώρο, τον διαχριστιανικό κόσμο και τον Ελληνισμό 
της Διασποράς (δραστηριότητες, προβλήματα, θεολογι- 
κά συνέδρια, εκδόσεις βιβλίων, περιοδικών, πατερικών 
κειμένων, οπτικοακουστικών εκδόσεων κ.λπ.). 

2. Η έκφραση και διακονία του Σώματος της Εκκλησίας 
υπό του Ραδιοφωνικού Σταθμού αποκλείει κάθε ίχνος 
ιδεολογικής προπαγάνδας ή πολεμικής αντιπαραθέσεως 
ή σκανδαλοθηρίας ή περιχαρακώσεως ή εσωστρεφείας 
και εν γένει διακρίσεων, οι οποίες προκαλούν φόβο ένα¬ 
ντι παντός ετέρου και διαφορετικού. Προς τον σκοπό 
τούτο, ο Ραδιοφωνικός Σταθμός αρθρώνει λόγο ανεξι- 
κάκως εντός ενός περιβάλλοντος πολυπολιτισμικού, με 
σεβασμό έναντι κάθε μορφής ετερότητας και διαμορ¬ 
φώνει παρουσία ως φορέας εκφράσεως εν τω κόσμω 
της εν Ελλάδι Ορθοδόξου Εκκλησίας, εμβαθύνοντας 
μακροθύμως στην αξία και αξιοπρέπεια του ανθρω¬ 
πίνου προσώπου και την οικουμενική ιδέα της κοινό- 
τητος. Λειτουργεί δε ως δίαυλος επικοινωνίας μετά της 
διανοήσεως, προωθώντας τον διάλογο με τα πνευματικά 
ρεύματα της κοινωνίας. 

Άρθρο 20 

Διευθυντής Κλάδου Ραδιοφωνίας 
1. Στον Κλάδο Ραδιοφωνίας προΐσταται ο Διευθυντής 
Ραδιοφωνίας, διοριζόμενος υπό της Επιτροπής Διοι- 
κήσεως (Ε.Δ.) της Ε.Μ.Υ.Ε.Ε., κατόπιν προτάσεως του 
Προέδρου αυτής. Ο Διευθυντής δύναται να αναθέτει σε 
υπάλληλο του Κλάδου την αναπλήρωσή του δι'ειδικής 
αποφάσεώς του. 

2.0 Διευθυντής Ραδιοφωνίας δέον να έχει προϋπηρε¬ 
σία στη Διοίκηση Επιχειρήσεων ή την Ενημέρωση ή την 
εν γένει παραγωγή Προγραμμάτων και έργων του λόγου 
και θεολογική παιδεία, η οποία πιστοποιείται από κατοχή 
πτυχίου Θεολογίας. 

3. Ο Διευθυντής Ραδιοφωνίας: 
α. καλούμενος υπάτου Προέδρου παρίσταται άνευ ψή¬ 
φου στην Επιτροπή Διοικήσεως και παρέχει εξηγήσεις δι' 
οιονδήποτε ζήτημα εμπίπτει στις αρμοδιότητες αυτού¬ 
β. ορίζει τους Υπευθύνους τομέων της Ραδιοφωνίας 
και λαμβάνει αποφάσεις για το απασχολούμενο σε αυ¬ 
τούς μόνιμο ή με κάθε είδους συνεργασία προσωπικό, 
τοποθετεί και μετακινεί αναλόγως προς τις ανάγκες του 
ραδιοφώνου, εντός των υπη ρεσιών αυτού, το υπη ρετούν 
προσωπικό, εισηγείται στην Ε.Δ. τις αμοιβές των μη μο¬ 
νίμων υπαλλήλων και συνεργατών και αποφασίζει κάθε 
έκτακτη δαπάνη, αξιολογεί την απόδοση του προσωπι¬ 
κού και την ποιότητα του προγράμματος, αποφασίζει την 
παροχή αδειών, εισηγείται τη λύση της συνεργασίας μετά 
των μη μονίμων εργαζομένων του Κλάδου Ραδιοφωνίας 
στην Ε.Δ., εκτελεί πληρωμές βάσει των υπάτου Προϋπο¬ 
λογισμού προβλεπομένων πιστώσεων και συνυπογράφει 
τα χρηματικά εντάλματα του Κλάδου Ραδιοφωνίας- 
γ. είναι Υπεύθυνος για το πρόγραμμα του ραδιοφωνι¬ 
κού σταθμού λαμβάνων υπ'όψιντου στην κατάρτιση του 
προγράμματος τις προτάσεις της Επιτροπής προγράμμα¬ 
τος του οικείου Τμήματος. Εισηγείται το πρόγραμμα προς 
την Επιτροπή Διοικήσεως της Ε.Μ.Υ.Ε.Ε. προς έγκριση- 
δ. έχει την ευθύνη για την κατάρτιση του Προϋπολο¬ 
γισμού του Κλάδου της Ραδιοφωνίας- 
ε. ασκεί τον έλεγχο και έχει την ευθύνη της ομαλής και 
αποδοτικής λειτουργίας του Κλάδου Ραδιοφωνίας και 
πάσης άλλης υπηρεσίας υπαγομένης σε αυτή, υφιστα- 
μένης ή συσταθησομένης, και φροντίζει για τον εκσυγ¬ 
χρονισμό (ψηφιοποίηση κ.λπ.) και την ανά τον κόσμο 
δορυφορική ή ψηφιακή μετάδοση του σήματος του 
ραδιοφωνικού σταθμού, καθώς και τη δικτύωση αυτής 
και μέσω Διαδικτύου (Ιπϊθγπθϊ)· 
στ. κινεί την πειθαρχική διαδικασία κατά των υποκει¬ 
μένων σε αυτόν υπαλλήλων του Κλάδου σύμφωνα με 
τις διατάξεις του Κώδικα Εκκλησιαστικών Υπαλλήλων 
ζ. πραγματοποιεί τις πληρωμές δαπανών του Κλάδου 
εντός των πιστώσεων του Προϋπολογισμού- 
η. αποφασίζει και πραγματοποιεί πληρωμές μέχρι του 
ποσού των 3.000 ευρώ μηνιαίως για την αντιμετώπιση 
επειγουσών αναγκών χωρίς προηγούμενη απόφαση της 
Ε.Δ., ενώ σε κάθε άλλη περίπτωση απαιτείται να προη- 
γηθεί απόφαση της Ε.Δ. 

Άρθρο 21 

Τομείς του Κλάδου Ραδιοφωνίας 
Στον Κλάδο Ραδιοφωνίας της Ε.Μ.Υ.Ε.Ε. λειτουργούν οι 
ακόλουθοι Τομείς, οι υπεύθυνοι των οποίων ορίζονται 
από τον Διευθυντή του Κλάδου: 

1. Τομέας Ροής Προγράμματος 
Ο υπεύθυνος ροής προγράμματος παρακολουθεί 
καθημερινώς την τεχνικώς ορθή εφαρμογή και εκπο¬ 
μπή του Προγράμματος (ροή), παρεμβαίνει σε αυτήν 


σε περιπτώσεις εκτάκτους, αναδιατάσσει το ημερήσιο 
πρόγραμμα επί ανακυπτούσης αδυναμίας τηρήσεώς του 
κατόπιν συνεννοήσεως μετά του Διευθυντού. Ο Υπεύ¬ 
θυνος προβαίνει κατ' έτος, όσον αφορά την ποιότητα 
ροής, στην υποβολή αξιολογήσεως του προσωπικού του 
Κλάδου προς τον Διευθυντή. 

2. Τομέας Πωλήσεων 

α. Απαιτείται ο Υπεύθυνος Πωλήσεων να έχει προϋπη¬ 
ρεσία στην ευρύτερη διαφημιστική αγορά. 

β. Ο Τομέας Πωλήσεων χαράσσει και εισηγείται αρμο- 
δίως την εμπορική πολιτική, καταρτίζει και υποβάλλει, 
στις αρμόδιες κρατικές ή λοιπές υπηρεσίες, τιμοκατάλο¬ 
γο παντός είδους διαφημίσεων και χορηγιών, επικοινωνεί 
με τους μεσίτες διαφημιστικών μέσων, τους διαφημιστές 
και μεμονωμένες επιχειρήσεις προς προβολή αυτών ή με 
σκοπό τυχόν πωλήσεις μέσω του Ραδιοφωνικού Σταθμού 
της Εκκλησίας της Ελλάδος, προβάλλει, με συμψηφισμό, 
τον Ραδιοφωνικό Σταθμό προς τα άλλα μέσα, έντυπα ή 
ηλεκτρονικά, παρακολουθεί την ακροαματικότητα ως 
προς το εμπορικό της ενδιαφέρον, αναθέτει και επιμε¬ 
λείται την παραγωγή και έκδοση βιβλίων ως και οπτικο/ 
ηχητικών εκδόσεων επί των πεδίων ενδιαφέροντος του 
Ραδιοφωνικού Σταθμού (ιδίως βυζαντινή και παραδο¬ 
σιακή μουσική), οργανώνει και λειτουργεί τομείς πω¬ 
λήσεων μέσω Διαδικτύου και πωλήσεων σε αγορές του 
εξωτερικού. 

γ. Η εμπορική πολιτική δύναται να αφορά μόνον την 
προβολή και διακίνηση ειδών, τα οποία δεν απάδουν 
στο εκκλησιαστικό ήθος. 

3. Τομέας Δημοσίων Σχέσεων 

Ο Υπεύθυνος Δημοσίων Σχέσεων φροντίζει για τη 
δημοσιοποίηση του έργου του Κλάδου Ραδιοφωνίας 
της Εκκλησίας διά παντός πρόσφορου μέσου, εισηγεί- 
ται πολιτική προβολής στον Διευθυντή, δημιουργεί και 
λειτουργεί, ομαλώς, δίκτυο σχέσεων και αλληλοπροβο- 
λής με άλλα μέσα, έντυπα και ηλεκτρονικά, διοργανώνει 
εκδηλώσεις για την ανάδειξη εκπομπών ή του συνόλου 
του προγράμματος και φροντίζει για την απάμβλυνση 
και ακύρωση τυχόν δυσμενών εντυπώσεων εις βάρος 
του Κλάδου Ραδιοφωνίας διά της παροχής πληροφοριών 
και εξηγήσεων στα εμπλεκόμενα μέρη. 

4. Τομέας Προγράμματος 

α.Το πρόγραμμα του ραδιοφωνικού σταθμού αποτε- 
λείται κυρίως: 

- Από εκπομπές λόγου αμιγώς διδακτικές, παιδα¬ 
γωγικές, κοινωνικής επικαιρότητας και ενημερωτικές 
εκπομπές αφορώσες θέματα πίστεως, ερμηνείας των 
δογμάτων, εκκλησιαστικής ιστορίας και συναφών θε¬ 
μάτων προς προβολή της εκκλησιαστικής παραδόσεως 
και ακολούθως προβολής και της ελληνικής ιστορίας 
και πολιτισμού εν γένει, άνευ αναφορών της τρέχουσας 
πολιτικής επικαιρότητας και άνευ κομματικών τοποθε¬ 
τήσεων και αποχρώσεων. 

- Από Δελτία ειδήσεων μονόλεπτα ή και μεγαλύτερης 
διάρκειας, με βάση τον χαρακτηρισμό του ραδιοφωνι¬ 
κού σταθμού από το Ε.Σ.Ρ. ως θεματικού θρησκευτικού 
περιεχομένου, με εστίαση κυρίως σε θέματα της τρέχου¬ 
σας θρησκευτικής και εκκλησιαστικής επικαιρότητος. 

β. Ο Διευθυντής του Κλάδου δύναται, εάν οι ανάγκες 
το απαιτούν, να ορίζει υπάλληλο με δημοσιογραφική 
ιδιότητα ως Αρχισυντάκτη, ο οποίος θα εισηγείται σε 
αυτόν τις κατευθυντήριες γραμμές της εκκλησιαστικής 
ενημερώσεως και θα συντάσσει τα δελτία ειδήσεων ή θα 
τα εποπτεύει και θα έχει την ευθύνη της κινήσεως των 
εξωτερικών συνεργείων ηχοληψίας και στηρίξεωςτων 
ενημερωτικών ρεπορτάζ θρησκευτικού και εκκλησια¬ 
στικού περιεχομένου. 

γ. Ο Διευθυντής του Κλάδου δύναται να συγκροτεί Επι¬ 
τροπή Προγράμματος εκ τριών μελών, αμισθί, διοριζομέ- 
νων υπ' αυτού με την έγκριση της Επιτροπής Διοικήσε- 
ως επί διετεί θητεία, η οποία δύναται να ανανεούται.Τα 
μέλη δέον όπως είναι επιστήμονες υψηλής θεολογικής 
ή φιλολογικής ή μουσικής ή λαογραφικής καταρτίσεως 
ή πρόσωπα με εγνωσμένη εμπειρία ή εξειδίκευση στην 
παραγωγή ραδιοφωνικών προγραμμάτων. Η Επιτροπή 
Προγράμματος συγκαλείται σε συνεδρίαση υπό του Δι- 
ευθυντού, ορίζοντοςτο θέμα τηςσυνεδριάσεώςτης, και 
καταρτίζει προτάσεις προς αυτόν ως προς το περιεχόμε¬ 
νο, τους άξονες και τη θεματολογία του Προγράμματος, 
τις εκπομπές και προτείνει τους παραγωγούς. 

δ. Ο Διευθυντής δύναται να συγκροτεί Επιτροπή Ποι- 
ότητος, με σκοπό υποβολής προτάσεων προς αυτόν 
επί της ποιότητας του προγράμματος. Η Επιτροπή αυτή 
αποτελείται εκ τριών έως πέντε μελών, διοριζομένων 
υπό του Διευθυντού επί διετεί θητεία (δυναμένη να ανα- 
νεούται). Η Επιτροπή σύγκειται εξ ενός θεολόγου, ενός 
φιλολόγου, ενός ειδικού επί θεμάτων ορθοφωνίας, ενός 
μουσικού και ενός προσώπου με εμπειρία στις ραδιοφω¬ 
νικές παραγωγές. Κάθε μέλος της Επιτροπής Ποιότητος 
οφείλει να παρακολουθεί το Πρόγραμμα του Σταθμού 
και δύναται οποτεδήποτε αυτεπαγγέλτως, οπωσδήποτε 
δε ανά τρίμηνο, να αξιολογεί το Πρόγραμμα και άπαντες 
τους παραγωγούς του, ως και να προβαίνει συναφώς 
στη διατύπωση βελτιωτικών προτάσεων προς τον Διευ¬ 
θυντή. Τα μέλη της Επιτροπής Ποιότητος συμμετέχουν 
αφιλοκερδώς, εκτός εάν η Ε.Δ. αποφασίσει την παροχή 
αμοιβής.Τα μέλη της Επιτροπής Ποιότητος, εν αντιθέσει 
προς τα μέλη της Επιτροπής Προγράμματος, δεν δύνα- 
νται να είναι και παραγωγοί εκπομπών. 

5. Οι ως άνω τομείς συνιστούν λειτουργικές πτυχές της 
δραστηριότηταςτου Κλάδου Διαδικτύου και δεν αποτε¬ 
λούν επιμέρους οργανικές μονάδες. 

Άρθρο 22 
Ειδικός Σύμβουλος 

α. Παρά τω Διευθυντή Ραδιοφωνίας δύναται να υπηρε¬ 
τεί Ειδικός Σύμβουλος, ο διορισμός του οποίου αποφα- 
σίζεται υπό της Ε.Μ.Υ.Ε.Ε., κατόπιν εισηγήσεωςτου Διευ- 
θυντού Ραδιοφωνίας, οσάκις τούτο κριθεί απαραίτητο. 

β. Ο Ειδικός Σύμβουλος δέον να έχει επαρκή προϋ¬ 
πηρεσία στη διοίκηση επιχειρήσεων αναλογών προς τη 
Ραδιοφωνία Επιχειρήσεων ή Μέσων και στους τομείς 
Προγράμματος και Ενημερώσεως και παραγωγής λόγου. 

γ. Συμβουλεύει τον Διευθυντή Ραδιοφωνίας για την 
ορθολογικότερη και αποδοτικότερη διοίκηση, λειτουρ¬ 
γία και επέκταση της Ραδιοφωνίας και των επί μέρους 
τομέων αυτής. 


Άρθρο 23 

Ο Ραδιοφωνικός Σταθμός της Εκκλησίας της Ελλάδος 
(έμψυχο δυναμικό και υλικός εξοπλισμός) υπάγεται στη 
Διεύθυνση του Κλάδου Ραδιοφωνίας. 

ΚΕΦΑΛΑΙΟ Γ' 

ΚΛΑΔΟΣ ΕΚΔΟΣΕΩΝ 

Άρθρο 24 

Σκοποί Κλάδου Εκδόσεων 

1. Οι σκοποί της Υπηρεσίας, σχετιζόμενοι με τον συ- 
σταθέντα διάτου υπ'αριθμ. 114/1998 Κανονισμού (ΦΕΚ 
Α'21/1999) Κλάδο Εκδόσεων, εκτελούνται ιδίως διά της 
εκδόσεως και κυκλοφορίας των περιοδικών ΕΚΚΛΗΣΙΑ, 
ΕΦΗΜΕΡΙΟΣ, ΘΕΟΛΟΓΙΑ, των θυγατρικών εκδόσεων 
αυτών, διά της εκδόσεως βιβλίων και εντύπων, ως και 
των κατ' εντολήν της Ιερός Συνόδου εντύπων και ενη¬ 
μερωτικών δελτίων. 

2. Τα ανωτέρω περιοδικά και οι λοιπές εκδόσεις απο¬ 
βλέπουν στην επίτευξη του εξ αρχής τεθέντος για το 
καθένα σκοπού.Το περιοδικό ΕΚΚΛΗΣΙΑ διέπεται από τη 
διάταξη του άρθρου 9 παρ.1 εδάφ. ια' του ν. 590/1977. 

3. Για την έκδοση νέων περιοδικών, δελτίων ή εντύπων 
απαιτείται απόφαση της Ε.Δ., κατόπιν υποβολής αιτιολο¬ 
γημένης εισηγήσεως από τον Διευθυντή του Κλάδου. Η 
εισήγηση δέον να αιτιολογεί επαρκώς την αναγκαιότητα 
και σκοπιμότητα της εκδόσεως, να προβλέπει δε και την 
απαιτούμενη δαπάνη, ως και τον τρόπο καλύψεως αυτής. 

Άρθρο 25 

Προσωπικό του Κλάδου Εκδόσεων 

1.0 Κλάδος Εκδόσεων στελεχώνεται από: 

α. τον Διευθυντή του Κλάδου και 

β. το προσωπικό που απασχολείται στις εκδόσεις του 
Κλάδου. 

2. Με πράξη του Προέδρου της Ε.Δ. της Ε.Μ.Υ.Ε.Ε., 
κατόπιν εισηγήσεως του Διευθυντή του Κλάδου, τοπο¬ 
θετείται στα επί μέρους Τμήματα και Γραφεία το πόσης 
φύσεως υπηρετούν προσωπικό. 

Άρθρο 26 

Διορισμός και αρμοδιότητες Διευθυντή 

1. Καθήκοντα Διευθυντή του Κλάδου Εκδόσεων ανατί¬ 
θενται από την Επιτροπή Διοικήσεως, κατόπιν προτάσε- 
ωςτου Προέδρου αυτής, σε πρόσωπο (κληρικό ή λαϊκό) 
διακρινόμενο για τη θεολογική, διοικητική και εκδοτική 
κατάρτισή του. Είναι απαραίτητη προϋπόθεση να είναι 
πτυχιούχος Α.Ε.Ι., κατά προτίμηση Θεολογίας. Η ανάθεση 
γίνεται επί τριετεί θητεία, δυναμένη να ανανεωθεί. 

2. Ο Διευθυντής του Κλάδου Εκδόσεων δύναται να 
αμείβεται διά της χορηγήσεως σε αυτόν, αντί μισθού, μη¬ 
νιαίας αμοιβής υπό μορφήν συγγραφικών δικαιωμάτων, 
καθοριζομένης και αναθεωρουμένης υπό της Επιτροπής. 

3. Ο Διευθυντής του Κλάδου Εκδόσεων έχει τις εξής 
αρμοδιότητες: 

α. ενημερώνει τον Πρόεδρο και την Επιτροπή, μετέχων 
άνευ ψήφου στις συνεδρίες αυτής, οσάκις συζητούνται 
σημαντικά θέματα του Κλάδου· 

β. αποφασίζει για τη στρατηγική του Κλάδου, έχει την 
ευθύνη της αποδοτικής λειτουργίας αυτού και του Τμή- 

ματος Συντάξεως, διευθύνει και συντονίζει το έργο του 
συντακτικού και διοικητικού προσωπικού· 
γ. εισηγείται προς τον Π ρόεδρο της Ε.Μ.Υ.Ε.Ε. περί της 
τοποθετήσεως στο Γραφείο Συντάξεως του υπηρετού- 
ντος πάσης φύσεως προσωπικού· 
δ. υπογράφει την αλληλογραφία για λογαριασμό του 
Κλάδου Εκδόσεων· 

ε. υπογράφει για το τελικό «τυπωθήτω» της ύλης των 
επί μέρους εκδόσεων μαζί με τον Υπεύθυνο Συντάξεως 
του οικείου περιοδικού και δύναται να αρθρογραφεί στα 
υπ'αυτού διευθυνόμενα περιοδικά και έντυπα· 
στ. διευθύνει τις εργασίες των Συντακτικών Επιτροπών 
των περιοδικών και εντύπων· 
ζ. καθορίζει, εντός του πλαισίου της παρεχομένης από 
την Ε.Δ. της Ε.Μ.Υ.Ε.Ε. εξουσιοδοτήσεως, το ύψος της 
αμοιβής για τα συγγραφικά δικαιώματα των μη τακτικών 
συνεργατών των περιοδικών. Αμοιβή υπερβαίνουσα το 
ύψος της δοθείσης εξουσιοδοτήσεως χρήζει προηγου- 
μένης εγκρίσεως από την Ε.Δ.· 
η. έχει την ευθύνη εκτελέσεως του προϋπολογισμού 
του Κλάδου· 

θ. επιμελείται, σε συνεργασία μετά του Προϊσταμένου 
του Τμήματος Οικονομικών, της συντάξεως του σχεδίου 
του προϋπολογισμού του Κλάδου Εκδόσεων· 
ι. προσυπογράφει μετά του Προϊσταμένου του Τμή¬ 
ματος Οικονομικών τα χρηματικά εντάλματα για τις δα¬ 
πάνες του Κλάδου Εκδόσεων εντός του πλαισίου του 
προϋπολογισμού· 

ια. πραγματοποιεί τις πληρωμές δαπανών του Κλάδου· 
ιβ. αποφασίζει και πραγματοποιεί πληρωμές μέχρι του 
ποσού των 3.000 ευρώ μηνιαίως για την αντιμετώπιση 
επειγουσών αναγκών χωρίς προηγούμενη απόφαση της 
Ε.Δ., ενώ σε κάθε άλλη περίπτωση απαιτείται να έχει προ- 
ηγηθεί απόφαση της Ε.Δ.· 

ιγ. δύναται να εκπροσωπεί, κατόπιν ρητής εξουσιο- 
δοτήσεως, τον Πρόεδρο της Επιτροπής Διοικήσεως της 
Ε.Μ.Υ.Ε.Ε. ενώπιον πάσης Αρχής ή Δικαστηρίου, για ζη¬ 
τήματα του Κλάδου- 

ιδ. συντάσσει και υπογράφει τις εκθέσεις αξιολογή- 
σεως του προσωπικού του Κλάδου (ως α' κριτής των 
προϊσταμένων και ως β' κριτής των λοιπών υπαλλήλων)· 
ιε. κινεί την πειθαρχική διαδικασία κατά των υπο¬ 
κειμένων σε αυτόν υπαλλήλων του Κλάδου Εκδόσεων 
σύμφωνα με τις διατάξεις του Κώδικα Εκκλησιαστικών 
Υπαλλήλων. 

Άρθρο 27 

Διάρθρωση του Κλάδου Εκδόσεων 
Στη Διεύθυνση του Κλάδου Εκδόσεων υπάγονται τα 
Γραφεία Συντάξεως των περιοδικών ΕΚΚΛΗΣΙΑ, ΕΦΗΜΕ¬ 
ΡΙΟΣ, ΘΕΟΛΟΓΙΑ και το Γραφείο του Διευθυντή. 

Άρθρο 28 

Αρμοδιότητες οργανικών μονάδων 

Ι.Το Γραφείο του Διευθυντή του Κλάδου Εκδόσεων 
επικουρεί τον Διευθυντή στην άσκηση των αρμοδιοτή¬ 
των του. Υποστηρίζεται είτε από υπάλληλο του οικείου 
Κλάδου, οριζόμενο υπό του Διευθυντή, είτε από υπάλ¬ 


ληλο της Γραμματείας του Τμήματος Διοικήσεως της 
Ε.Μ.Υ.Ε.Ε. 

2. α. Τα Γραφεία Συντάξεως των περιοδικών (ΕΚΚΛΗ¬ 
ΣΙΑ, ΕΦΗΜΕΡΙΟΣ και ΘΕΟΛΟΓΙΑ) και λοιπών εκδόσεων 
μεριμνούν για την εύρυθμη έκδοση και διεκπεραίωσή 
τους. 

β. Γ ια έκαστο περιοδικό ή έντυπο ορίζεται υπό της Ε.Δ. 
της Ε.Μ.Υ.Ε.Ε. ο κατά νόμον Υπεύθυνος Συντάξεως μετά 
από εισήγηση του Διευθυντή του Κλάδου. Είναι δυνατόν 
πλείονες εκδόσεις να έχουν τον ίδιο Υπεύθυνο. 

γ. Ο Υπεύθυνος Συντάξεως εκάστου περιοδικού έχει 
την ευθύνη της θεματολογίας, της συγκέντρωσης της 
προς δημοσίευση ύλης, τον έλεγχο αυτής από πλευράς 
θεολογικής και γλωσσικής. Ο Υπεύθυνος Συντάξεως δύ- 
ναται να λαμβάνει αμοιβή για συγγραφικά δικαιώματα. 

δ. Για την ενίσχυση και προαγωγή της ποιότητας των 
περιοδικών δύναται να συσταθεί Συντακτική Επιτροπή 
ανά περιοδικό, τα μέλη της οποίας διορίζονται υπό της 
Ε.Δ. της Ε.Μ.Υ.Ε.Ε. μετά από εισήγηση του Διευθυντή του 
παρόντος Κλάδου. Τις εργασίες αυτής διευθύνει ο Διευ¬ 
θυντής του Κλάδου Εκδόσεων και συμμετέχει σε αυτές 
και ο Υπεύθυνος Συντάξεως εκάστου περιοδικού ή εντύ¬ 
που. Η ιδιότητα των μελών της Συντακτικής Επιτροπής 
είναι τιμητική και άμισθη και η διάρκειάτης ορίζεται από 
την Ε.Δ. της Ε.Μ.Υ.Ε.Ε. 

Άρθρο 29 

Σφραγίδα 

Ο Κλάδος Εκδόσεων έχει την προβλεπομένη σφραγίδα 
της Ε.Μ.Υ.Ε.Ε., στην οποία προστίθεται στο εσωτερικό 
ημικύκλιο η ένδειξη: «ΚΛΑΔΟΣ ΕΚΔΟΣΕΩΝ». 

ΚΕΦΑΛΑΙΟ Δ' 

ΚΛΑΔΟΣ ΔΙΑΔΙΚΤΥΟΥ ΚΑΙ ΨΗΦΙΑΚΩΝ ΜΕΣΩΝ 

Άρθρο 30 

Διεύθυνση Κλάδου Διαδικτύου και Ψηφιακών 

Μέσων 

Η λειτουργία της Διεύθυνσης Κλάδου Διαδικτύου και 
Ψηφιακών Μέσων (ίηΐθΓηθΐ, νίάθο, άνά, ςά-ΐΌΐτι κ.λπ.) 
της Υπηρεσίας, ο οποίος θα καλείται στο εξής για λόγους 
συντομίας «Κλάδος Διαδικτύου», συσταθείς διά του υπ' 
αριθμ. 114/1998 Κανονισμού (Φ.Ε.Κ. Α' 21/1999), διέπε- 
ται από τις διατάξεις του παρόντος Κανονισμού. 

Άρθρο 31 

Σκοποί και κύριες δραστηριότητες 

1. Γενικός σκοπός του Κλάδου Διαδικτύου είναι η αξιο¬ 
ποίηση των μέσων που προσφέρονται από τις τεχνολο¬ 
γίες επικοινωνίας και πληροφόρησης προς όφελος της 
εκκλησιαστικής ενημέρωσης, επικοινωνίας και κατήχη¬ 
σης, σε αναφορά προς το ορθόδοξο ήθος και φρόνημα, 
την εκκλησιαστική παράδοση και λατρεία και την ανά¬ 
δειξη των αρχών του Ευαγγελίου και της Ορθοδοξίας. 
Στο πλαίσιο αυτό, η λειτουργία του Κλάδου Διαδικτύου 
υπηρετεί τους σκοπούς της Ε.Μ.Υ.Ε.Ε., όπως αυτοί ορί¬ 
ζονται στο άρθρο 2 του παρόντος Κανονισμού, καθώς 
και τις συναφείς ανάγκες ενημέρωσης και επικοινωνίας 
της Εκκλησίας της Ελλάδος (της Ιεράς Συνόδου, του Αρ¬ 
χιεπισκόπου κ.ά.) και των λοιπών Κλάδων της Ε.Μ.Υ.Ε.Ε., 

όπως αυτές ορίζονται στις λοιπές διατάξεις του παρόντος 
Κανονισμού. 

2. Προς επίτευξη των ως άνω σκοπών ο Κλάδος Διαδι¬ 
κτύου αξιοποιεί κυρίωςτα ακόλουθα μέσα: α) Διαδίκτυο 
(ίηΐβιτίθΐ), β) επιστολική επικοινωνία και ηλεκτρονικά 
ενημερωτικά δελτία (θ-ιτιβΜ, ποννεΙθΐΐθΓε κ.λπ.), γ) ηλε¬ 
κτρονική αναπαραγωγή και αρχειοθέτηση αρχειακού 
υλικού, δ) οπτικο-ακουστικά και λοιπά εκδοτικά μέσα 
ηλεκτρονικής τεχνολογίας (νίάθο, ςά-Γοπτ, άνά-ΐΌΐη, δί¬ 
σκοι, κασσέτες, ψηφιακές εκδόσεις κ.λπ.). 

3. Με στόχο την καλύτερη ανάπτυξη, προβολή και 
τεχνική-διοικητική υποστήριξη των ως άνω κύριων 
δραστηριοτήτων του, ο Κλάδος Διαδικτύου μπορεί να 
αναπτύσσει κάθε άλλη πρόσφορη δραστηριότητα (όπως 
οργάνωση εκδηλώσεων, παραγωγή εκτάκτων εντύπων 
εκδόσεων, αναζήτηση χορηγιών και κρατικών ή άλλων 
επιχορηγήσεων, εκτέλεση ευρωπαϊκών και άλλων χρη¬ 
ματοδοτούμενων προγραμμάτων, προώθηση διεθνών 
συνεργασιών κ.λπ.). 

Άρθρο 32 

Διευθυντής Κλάδου Διαδικτύου 
1.0 Κλάδος Διαδικτύου διοικείται από τον Διευθυντή 
Διαδικτύου, ο οποίος διορίζεται από την Επιτροπή Διοι- 
κήσεωςτης Ε.Μ.Υ.Ε.Ε., κατόπιν προτάσεωςτου Προέδρου 
αυτής. 

2. Ο Διευθυντής Διαδικτύου ασκεί τη διεύθυνση του 
Κλάδου Διαδικτύου. Σχεδιάζει, συντονίζει και ελέγχει τη 
δραστηριότητα του Κλάδου και έχει την ευθύνη της ομα¬ 
λής και αποτελεσματικής λειτουργίας των υπαγομένων 
εις αυτόν υπηρεσιών, καθώς και πάσης άλλης υπηρεσί¬ 
ας υπαγομένης στον Κλάδο Διαδικτύου, υφισταμένης 
ή συσταθησομένης. Φροντίζει για τη συνεργασία και 
την εναρμόνιση των ως άνω υπηρεσιών με τις λοιπές 
υπηρεσίες της Ε.Μ.Υ.Ε.Ε. και των λοιπών Εκκλησιαστικών 
Οργανισμών. 

3. Στο πλαίσιο της ως άνω γενικής ευθύνης του, ο Δι¬ 
ευθυντής Διαδικτύου έχει τα εξής ειδικότερα καθήκοντα 
και αρμοδιότητες: 

α. παρίσταται άνευ ψήφου στην Ε.Δ., όπου καλούμενος 
υπό του Προέδρου της εισηγείται και παρέχει εξηγήσεις 
για τα ζητήματα της αρμοδιότητάς του· 
β. επιμελείται, σε συνεργασία με τον Προϊστάμενο 
Οικονομικών της Υπηρεσίας, της συντάξεως του Προ¬ 
ϋπολογισμού του Κλάδου Διαδικτύου και εισηγείται 
μέσω του Συντονιστή την ψήφιση αυτού στην Ε.Δ. της 
Ε.Μ.Υ.Ε.Ε.· 

γ. πραγματοποιεί τις πληρωμές δαπανών του Κλάδου 
εκ των πιστώσεων του προϋπολογισμού του Κλάδου· 
δ. αποφασίζει και πραγματοποιεί πληρωμές μέχρι του 
ποσού των 3.000 ευρώ μηνιαίως για την αντιμετώπιση 
επειγουσών αναγκών χωρίς προηγούμενη απόφαση της 
Ε.Δ., ενώ σε κάθε άλλη περίπτωση απαιτείται να προη- 
γηθεί απόφαση της Ε.Δ.· 

ε. προσυπογράφει μετά του αρμοδίου του Τμήματος 
Οικονομικών της Ε.Μ.Υ.Ε.Ε. τα χρηματικά εντάλματα για 
τις δαπάνες του Κλάδου Διαδικτύου· 
στ. αποφασίζει για τη στρατηγική του Κλάδου Διαδι¬ 
κτύου· 


ζ. ορίζει τους Υπευθύνους των Τομέων του Κλάδου 
Διαδικτύου. Αναθέτει καθήκοντα, τοποθετεί στις υφι¬ 
στάμενες θέσεις και μετακινεί εντός των τμημάτων του 
Κλάδου το απασχολούμενο μόνιμο ή με κάθε είδους 
συνεργασία υπηρετούν προσωπικό, αναλόγως προς τις 
ανάγκες του Κλάδου· 

η. φροντίζει για τον εκσυγχρονισμό των υπηρεσιών 
διά της συνεχούς παρακολουθήσεως των τεχνολογικών 
εξελίξεων και της εφαρμογής των στις υπό του Κλάδου 
παρεχόμενες υπηρεσίες· 

θ. υπογράφει την αλληλογραφία για λογαριασμό του 
Κλάδου Διαδικτύου· 

ι. δύναται να εκπροσωπεί, αυτοπροσώπως ή διά της 
υπογραφής του, τον Πρόεδρο της Ε.Δ. της Ε.Μ.Υ.Ε.Ε., 
ενώπιον πάσης νόμιμης Αρχής ή Δικαστηρίου και γε¬ 
νικώς ενώπιον κάθε τρίτου, για ζητήματα του Κλάδου 
Διαδικτύου κατόπιν ρητής εξουσιοδοτήσεως εκ μέρους 
του Προέδρου· 

ια. κινεί την πειθαρχική διαδικασία κατά των υποκει¬ 
μένων σε αυτόν υπαλλήλων του Κλάδου, σύμφωνα με 
τις διατάξεις του Κώδικα Εκκλησιαστικών Υπαλλήλων. 

Άρθρο 33 

Τομείς Κλάδου Διαδικτύου 

1. Η δραστηριότητα του Κλάδου Διαδικτύου διακρίνε- 
ται σε τρεις βασικούς Τομείς: 

α. Τομέας Ενημερώσεως και Επικοινωνίας, 
β. Τομέας Ψηφιακής Αρχειοθήκης και Ειδικών Παρα¬ 
γωγών. 

γ. ΤομέαςΤεχνικών Υπηρεσιών. 

2. Οι ως άνω τομείς συνιστούν επιμέρους λειτουργικές 
πλευρές της δραστηριότητας του Κλάδου Διαδικτύου και 
δεν αποτελούν οργανικές μονάδες. Οι Υπεύθυνοι των 
Τομέων και οι ειδικές αρμοδιότητές τους, καθώς και τα 
καθήκοντα του προσωπικού και των συνεργατών του 
Κλάδου, που υπάγονται σε κάθε Τομέα, ορίζονται και 
τροποποιούνται με απόφαση του Διευθυντού του Κλά¬ 
δου Διαδικτύου, σύμφωνα με τα ως άνω οριζόμενα στο 
άρθρο 31 περ. ζ' του παρόντος Κανονισμού. 

3.0 Τομέας Ενημερώσεως και Επικοινωνίας περιλαμ¬ 
βάνει τις εξής ειδικότερες λειτουργίες: 
ί) ενημέρωση μέσω του Διαδικτύου (ίηΐθίτίθΐ), 
ϋ) ενημέρωση μέσω Ηλεκτρονικών Ενημερωτικών 
Δελτίων (ποννε-ΙθΐΐθΓε κ.λπ.), 
ίϋ) ενημέρωση επί θεμάτων που αφορούν τα κοινωνικά 
ζητήματα, την πολιτιστική και καλλιτεχνική κίνηση, τη 
θεολογία, τις θρησκείες, τις επιστήμες, την ιστορία, τη 
φιλοσοφία, και άλλα θέματα θρησκευτικού, πνευματι¬ 
κού, ηθικού και πολιτιστικού ενδιαφέροντος. Ειδικότερα 
μεριμνά για τη δημοσιογραφική προβολή των ανακοι¬ 
νώσεων και της δραστηριότητας της Ιεράς Συνόδου της 
Εκκλησίας της Ελλάδος, του Προέδρου της Δ.Ι.Σ., των 
Συνοδικών Επιτροπών, των Υπηρεσιών και Οργάνων και 
των λοιπών Κλάδων της Ε.Μ.Υ.Ε.Ε. 

4. Ο Τομέας Ψηφιακής Αρχειοθήκης και Ειδικών Πα¬ 
ραγωγών έχει ως κύριο αντικείμενο την ψηφιακή ανα¬ 
παραγωγή, αρχειοθέτηση, δημοσίευση και εν γένει αξι¬ 
οποίηση, μέσω του Διαδικτύου ή άλλων ηλεκτρονικών 
παραγωγών, πάσης φύσεως αρχειακού ή ετέρου διαθέ- 

σιμού υλικού, εκκλησιαστικού και πνευματικού ενδια¬ 
φέροντος, που προέρχεται από τους λοιπούς Κλάδους 
της Ε.Μ.Υ.Ε.Ε. ή άλλη εκκλησιαστική πηγή, καθώς και 
από κάθε τρίτον. Μπορεί επίσης να προβαίνει σε νέες 
διαδικτυακές και άλλης φύσεως παραγωγές εκκλησια¬ 
στικού και πνευματικού ενδιαφέροντος, αξιοποιώντας 
προς τούτο το διαδίκτυο και τα λοιπά ηλεκτρονικά μέσα 
(νίάθο, ςά-Γοιπ, άνά-ΐΌΐτι, δίσκοι, ψηφιακές εκδόσεις 
κ.λπ.). 

5. Η λογιστική παρακολούθηση και υποστήριξη του 
Κλάδου Διαδικτύου γίνεται από το Τμήμα Οικονομικών 
της Ε.Μ.Υ.Ε.Ε. 

Άρθρο 34 

Υφιστάμενη λειτουργία του Κλάδου Διαδικτύου 

1. Η δραστηριότητα του Κλάδου Διαδικτύου περιλαμ¬ 
βάνει και τις εξής λειτουργίες: 

α. Μέριμνα για την λειτουργία και τακτική ενημέρωση 
των ακολούθων ιστοσελίδων: 

ί. νννννν.θςςΙθείΒ.ρΓ: Η επίσημη Διαδικτυακή Πύλη της 
Εκκλησίας της Ελλάδος παρέχει ενημέρωση διά της 
αναρτήσεως των Δελτίων Τύπου της Ιεράς Συνόδου 
της Εκκλησίας της Ελλάδος, καθώς και ειδήσεων που 
αφορούν τις δραστηριότητες και το φιλανθρωπικό έργο 
της Εκκλησίας της Ελλάδος. Φιλοξενεί σε ηλεκτρονική 
μορφή τις περιοδικές εκδόσεις της Εκκλησίας της Ελ¬ 
λάδος. Παρέχει ζωντανή μετάδοση του προγράμματος 
του Ραδιοφωνικού Σταθμού της Εκκλησίας της Ελλάδος 
μέσω διαδικτύου. Παρέχει πληροφορίες για τη Διοικητι¬ 
κή Οργάνωση της Εκκλησίας της Ελλάδος και της Ιεράς 
Συνόδου. Αρχειοθετεί ηλεκτρονικά τις εισηγήσεις, τα μη¬ 
νύματα, τις εγκυκλίους, τα ανακοινωθέντα, τις επιστολές 
και τα Δελτία Τύπου της Ιεράς Συνόδου. 

ίί. νννννν.άίεςυεεΙοη.ςΓ: Ιστοσελίδα «συζητήσεις». Φι¬ 
λοξενεί συζητήσεις και προωθεί τον διάλογο μέσω του 
διαδικτύου. 

ϋί. νννννν.ευίΐυΐ'θ.ρΐ': Διαδικτυακή πολιτιστική επιθεώ¬ 
ρηση (μαγκαζίνο). 

ίν. νννννν.3Γΐορο5·9Γ: Η διαδικτυακή Πολιτιστική Πύλη 
της Εκκλησίας της Ελλάδος. Προσφέρει ενημέρωση σε 
θέματα που αφορούν πολιτιστικές και καλλιτεχνικές εκ¬ 
δηλώσεις της Εκκλησίας της Ελλάδος, τη Βυζαντινή Τέχνη 
και την Ορθόδοξη Εκκλησιαστική Παράδοση. Επίσης, 
παρέχει πρόσβαση στις λοιπές ιστοσελίδες της Εκκλη¬ 
σίας της Ελλάδος που έχουν πολιτιστικό αρχειακό υλικό. 

ν. νννννν.ιπγποΐ3ίόΙθ5.9Γ: Η διαδικτυακή Βιβλιοθήκη της 
Εκκλησίας της Ελλάδος. Περιλαμβάνει ποικιλία κειμέ¬ 
νων (άρθρων, βιβλίων κ.λπ.) και άλλου αρχειακού υλικού 
(νίάθο κ.λπ.), σε εννέα γλώσσες. 

νί. νννννν.θίΙ<35ΐίΙ<οη.9Γ: Η διαδικτυακή Πινακοθήκη της 
Εκκλησίας της Ελλάδος. Αρχειοθετεί ποικιλία εικαστικών 
έργων τέχνης. 

νίί. νννννν.ιηυ5ίς3ΐθ.9Γ: Η διαδικτυακή Δισκοθήκη της 
Εκκλησίας της Ελλάδος. Αρχειοθετεί ποικιλία ηχητικών 
αρχείων (βυζαντινής, κλασικής, παραδοσιακής μουσικής 
κ.ά.). 

νίϋ. νννννν.3υΐ3.9Γ: Μια διαδικτυακή Αρχειοθήκη με 
επιλεγμένα ψηφιακά αρχεία διαφόρων μορφών (νίάθο, 
ροννθΓ ροίηΐ, κ.ά.). 


β. Σύνταξη και αποστολή με θ-ιτιβΝ του ηλεκτρονικού 
Πληροφοριακού Δελτίου (πθννΒίθΐΐθή «Πρόναος». 

γ. Επικοινωνία με κάθε ενδιαφερόμενο και διεκπεραί¬ 
ωση των θεμάτων της Υπηρεσίας μέσω ηλεκτρονικής 
επιστολής επικοινωνίας (θ-ιύίβΜ). 

2. Εκ της ήδη υφισταμένης, κατά την έναρξη ισχύος 
του παρόντος Κανονισμού, δραστηριότητας του Κλά¬ 
δου Διαδικτύου υπάγονται στον Τομέα Ενημερώσεως 
και Επικοινωνίας οι ακόλουθες λειτουργίες: 

α. Γενική φροντίδα για την λειτουργία και ανανέωση 
των ιστοσελίδων: νννννν.θςςΙθ5ί3·9Γ, νννννν.άίεευεδίοη^Γ, 
\Λ/νννν.ςυΙΐυΓ3.9Γ και νννννν.ΒΓΐοροε^ΐ" (στο τμήμα που 
αφορά την επικαιρότητα). 
β. Ενημέρωση της ιστοσελίδας νννννν.θςςΙθεώ.ρΓ. 
γ. Δημοσίευση στο διαδίκτυο του Δελτίου Εκκλησια¬ 
στικών Ειδήσεων, μετά από συνεργασία με τον Κλάδο 
Ραδιοφωνίας της Ε.Μ.Υ.Ε.Ε. 

δ. Δημοσίευση στο διαδίκτυο των ανακοινώσεων της 
Ιεράς Συνόδου (ΔελτίωνΤύπου, Εγκυκλίων κ.λπ.), κατόπιν 
αδείας και συνεννοήσεως μετά του υπευθύνου για τα 
θέματα Αυτής. 

ε. Δημοσίευση στο διαδίκτυο του προγράμματος του 
Προέδρου της Ιεράς Συνόδου. 

στ. Δημοσίευση στο διαδίκτυο, σε συνεργασία με τους 
λοιπούς Κλάδους της Ε.Μ.Υ.Ε.Ε., των ειδήσεων που αφο¬ 
ρούν τη δραστηριότητά τους. 

ζ. Μετάδοση από το διαδίκτυο του προγράμματος 
του Ραδιοφωνικού Σταθμού της Εκκλησίας της Ελλά¬ 
δος, μετά από συνεργασία με τον Κλάδο Ραδιοφωνίας 
της Ε.Μ.Υ.Ε.Ε. 

η. Επιμέλεια και εμπλουτισμός της ιστοσελίδας νννννν. 
3άορο5·9Γ στο τμήμα που αφορά την επικαιρότητα. 

θ. Επιμέλεια και εμπλουτισμός της ιστοσελίδας νννννν. 
άΨςυίείοπ.ρΓ. 

ι. Σύνταξη και αποστολή του Πληροφοριακού Δελτίου 
(πθννδΙθΐΐθΓ) «Πρόναος». 

ια. Διαχείριση των ηλεκτρονικών διευθύνσεων 
ςοηΐ3ςΐ@θςςΙθ5ί3·9Γ. 

3. Εκ της ήδη υφισταμένης κατά τη σύσταση του πα¬ 
ρόντος Κανονισμού δραστηριότηταςτου Κλάδου Διαδι¬ 
κτύου υπάγονται στονΤομέα Ψηφιακής Αρχειοθήκης και 
Ειδικών Παραγωγών οι ακόλουθες λειτουργίες: 

α. Γενική φροντίδα για τη λειτουργία και ανανέωση 
των ιστοσελίδων νννννν.ΓηγποόίόΙοε^Γ, νννννν.θΜοεΐίΙςοη. 
9ύ νννννν.ιηυ5ίε3ΐθ.9Γ, νννννν.3υΐ3·9Γ. 

β. Επιμέλεια και εμπλουτισμός της ιστοσελίδας νννννν. 
ΒΓΐοροϊ.ρΓ στο τμήμα που αφορά αρχειακό υλικό. 

γ. Δημοσίευση κειμένων του Αρχιεπισκόπου Αθηνών 
και πάσης Ελλάδος στο αντίστοιχο τμήμα της ιστοσελί¬ 
δας νννννν.θςςΙθ5ί3·9Γ. 

δ. Ψηφιακή δημοσίευση και ανάρτηση στο διαδίκτυο 
των περιοδικών Εκδόσεων του Κλάδου Εκδόσεων πάσης 
φύσεως της Ε.Μ.Υ.Ε.Ε. 

ε. Παραγωγή, επιμέλεια και δημοσίευση ψηφιακού 
υλικού (νίάθο, ΓθροιΤε) στην ιστοσελίδα νννννν.Βυ 13.9 ε 

4. Σε σχέση με τις κατά τις παραγρ. 1,2 και 3 του πα¬ 
ρόντος άρθρου ως άνω οριζόμενες δραστηριότητες, 
οι τομείς του Κλάδου Διαδικτύου συνεργάζονται με τις 
ακόλουθες υπηρεσίες ως εξής: 

α. με τον Αρχιγραμματέα της Ιερός Συνόδου της Εκ¬ 
κλησίας της Ελλάδος, ο οποίος διαχειρίζεται και ελέγχει 
την ιστοσελίδα της Ιερός Συνόδου (με ηλεκτρονική διεύ¬ 
θυνση Ριΐΐρ://νννννν.θεεΙθ5ί3.9Γ/9ΐ'6θΙ</ΐΊθΙγ5γηοό/ίηόθχ. 
ΡιΐιηΙ), καθώς επίσης διαχειρίζεται και την ηλεκτρονική 
επιστολική επικοινωνία στην ηλεκτρονική διεύθυνση 
ΡιοΙγ5γηοό@θεεΙθ5ί3.9Γ. Ο ορισθείς ως Συνεργάτης του 
Κλάδου Διαδικτύου τροφοδοτεί το περιεχόμενο του 
τμήματος (ΙίηΚ) που αφορά την Ιερά Σύνοδο (με ηλε¬ 
κτρονική διεύθυνση ήΐΐρ://\Λ/νν\Λ/.θ<:<:Ιθ5ί3.9ΐ'/9ΐ'66ΐ</ 
ΡιοΙγεγηοό/ίηάθχ.ΐΊΐηηΙ), μετά από προηγούμενη συνερ¬ 
γασία και σύμφωνη γνώμη του Διευθυντού του Κλάδου 
Διαδικτύου- 

β. με τον Κλάδο Ραδιοφωνίας της Ε.Μ.Υ.Ε.Ε. για την 
έγκαιρη παραλαβή και δημοσίευση στο διαδίκτυο του 
Δελτίου Εκκλησιαστικών Ειδήσεων που συντάσσεται 
από τον ίδιο τον Κλάδο Ραδιοφωνίας, και για την ομαλή 
μετάδοση του προγράμματος του Ραδιοφώνου διά του 
Διαδικτύου- 

γ. με τον Κλάδο Εκδόσεων πάσης φύσεωςτης Ε.Μ.Υ.Ε.Ε. 
για την τακτική και έγκαιρη παραλαβή των περιοδικών 
εκδόσεων αυτού σε ψηφιακή μορφή, και την ανάρτησή 
τους στον κατάλληλο ιστοχώρο. 

5. Η δημιουργία νέων ιστοσελίδων ή τροποποίηση ή 
κατάργηση του τίτλου ή του περιεχομένου των ήδη υφι¬ 
σταμένων προϋποθέτει απόφαση της Ε.Δ. της Ε.Μ.Υ.Ε.Ε., 
κατόπιν προτάσεως του Διευθυντού του Κλάδου Διαδι¬ 
κτύου. Όσες ιστοσελίδες και διευθύνσεις ηλεκτρονικής 
επικοινωνίας της Εκκλησίας της Ελλάδος δημιουργού- 
νται μετά από την έναρξη ισχύος του παρόντος Κανονι¬ 
σμού υπάγονται στον έλεγχο και την ευθύνη του Κλάδου 
Διαδικτύου της Ε.Μ.Υ.Ε.Ε. Προς τον σκοπό αυτό ο Κλάδος 
Διαδικτύου τηρεί, με ευθύνη τουΤομέα Γραμματείας και 
Διοικήσεως, Μητρώο των υφισταμένων και δημιουρ- 
γούμενων ιστοσελίδων και διευθύνσεων ηλεκτρονικής 
επικοινωνίας. 

Άρθρο 35 

Συνεργασίες, Ειδικές Επιτροπές και 

Προγράμματα 

1. Με απόφαση του Διευθυντού Διαδικτύου, κατόπιν 
εγκρίσεωςτης Ε.Δ. της Ε.Μ.ΥΕ.Ε., είναι δυνατόν: 

α. να αναπτύσσονται συνεργασίες με εκκλησιαστικούς 
και άλλους φορείς ή φυσικά πρόσωπα στην Ελλάδα και 
στο εξωτερικό- 

β. να συστήνονται Ειδικές Επιτροπές, συμβουλευτι¬ 
κού ή διεκπεραιωτικού χαρακτήρα, διαρκείς ή έκτακτες, 
απαρτιζόμενες από κληρικούς ή λαϊκούς, ανάλογα με τις 
εκάστοτε ανάγκες του Κλάδου- 

γ. να συνιστώνται ομάδες εθελοντικής εργασίας από 
κληρικούς ή/και λαϊκούς με σκοπό την παροχή υπηρε¬ 
σιών προς τον Κλάδο Διαδικτύου. 

2. Με πρόταση του Διευθυντού Διαδικτύου και έγκρι¬ 
ση της Ε.Δ. της Ε.Μ.Υ.Ε.Ε., ο Κλάδος Διαδικτύου δύναται 
(και σε συνεργασία με άλλους Κλάδους της Ε.Μ.Υ.Ε.Ε. ή 
με τρίτους), να προτείνει προς έγκριση στη Δ.Ι.Σ. προ¬ 
τάσεις προγραμμάτων συγχρηματοδοτούμενων από 


την Ευρωπαϊκή Ένωση, είτε από άλλους οργανισμούς, 
υπηρεσίες, νομικά ή φυσικά πρόσωπα από την Ελλάδα 
ή το εξωτερικό. 

3. Από τη δραστηριότητα του Κλάδου Διαδικτύου είναι 
δυνατόν να προκύπτουν πάσης φύσεως έσοδα (χορηγί¬ 
ες, επιχορηγήσεις, συνδρομές, έσοδα από διαφημίσεις 
κ.λπ.).Τα έσοδα αυτά υπάγονται στον Προϋπολογισμό 
του Κλάδου Διαδικτύου, και καλύπτουν τις ανάγκες λει¬ 
τουργίας και ανάπτυξης του Κλάδου. 

Άρθρο 36 

Σφραγίδα, Βιβλία και Στοιχεία του Κλάδου 

Διαδικτύου 

Ο Κλάδος Διαδικτύου έχει την κυκλική σφραγίδα της 
Υπηρεσίας, στην οποία αναγράφεται η επωνυμία της: 
«Επικοινωνιακή και Μορφωτική Υπηρεσία της Εκκλησίας 
της Ελλάδος» και στο κέντρο φέρει την πρωτοχριστια¬ 
νική παράσταση του Καλού Ποιμένος και στην οποία 
προστίθεται η ένδειξη: «ΚΛΑΔΟΣ ΨΗΦΙΑΚΩΝ ΜΕΣΩΝ». 

Άρθρο 37 

Μεταβατικές ρυθμίσεις 

1. Από της ισχύος του παρόντος Κανονισμού καταρ- 
γούνται οι Κανονισμοί 114/1998 (Φ.Ε.Κ. Α' 21 /10.2.1999), 
124/1999 (ΦΕΚ Α' 218/21.10.1999), 126/1999 (Φ.Ε.Κ. Α' 
235/1999), 189/2009 (Φ.Ε.Κ. Α' 6/2009), 190/2009 (Φ.Ε.Κ. 
Α' 91 /2009), 197/2010 (Φ.Ε.Κ. Α' 7/3.2.2010). 

2. Οι εργαζόμενοι της Ε.Μ.Υ.Ε.Ε., οι οποίοι έχουν 
προσληφθεί εκτός οργανικών θέσεων και μέχρι την 
04.09.2009 (ημερ. ενάρξεως ισχύος του ν. 3801/2009 
(Φ.Ε.Κ. Α' 163/4.9.2009) επί συμβάσει ιδιωτικού δικαίου 
αορίστου χρόνου για την εξυπηρέτηση της Ε.Μ.Υ.Ε.Ε., 
κατατάσσονται κατόπιν αιτήσεώς τους σε προσωπο¬ 
παγείς θέσεις εκκλησιαστικών υπαλλήλων της Ε.Μ.Υ.Ε.Ε. 
Για την κατάταξη εκδίδεται διαπιστωτική πράξη του Μα- 
καριωτάτου Προέδρου της Διαρκούς Ιεράς Συνόδου, 
που συνιστά την αντίστοιχη προσωποπαγή θέση και 
τοποθετεί σε αυτήν κάθε υπάλληλο, και δημοσιεύεται 
διά της Εφημερίδος της Κυβερνήσεως. Ο προσδιορισμός 
του βαθμού και του μισθολογικού κλιμακίου εκάστου 
εκ των ως άνω εκκλησιαστικών υπαλλήλων γίνεται υπό 
του αρμοδίου Υπηρεσιακού Συμβουλίου της Ιεράς 
Συνόδου, συμφώνως προς το άρθρο 42 παρ. 2 εδάφ. 
2 του ν. 590/1977 (Α' 146). Ο παρών Κανονισμός δεν 
επηρεάζει τις ισχύουσες εργασιακές συμβάσεις των 
λοιπών εργαζομένων της Υπηρεσίας. Οι υπηρετούντες 
Διευθυντές των Κλάδων εξακολουθούν να εκτελούν τα 
καθήκοντάτους μέχρις ορισμού νέων Διευθυντών κατά 
τα ανωτέρω. 

3. Οι εργαζόμενοι του Ε.Μ.Ι.Ε.Ε. δύνανται κατόπιν υπο¬ 
βολής σχετικής αιτήσεώς προς την Ε.Δ. να μεταταχθούν 
στον Κλάδο Ραδιοφωνίας της Ε.Μ.Υ.Ε.Ε. και με την ίδια 
έννομη σχέση και αντικείμενο εργασίας σε κενές οργα¬ 
νικές θέσεις ή σε συνιστώμενες με την απόφαση μετά¬ 
ταξης προσωποπαγείς θέσεις, με τη διαδικασία, η οποία 
κατά τα λοιπά προβλέπεται στο άρθρο 67 του υπ'αριθμ. 
5/1978 Κανονισμού (Φ.Ε.Κ. Α' 48). 

4. ΤοΤμήμα Οικονομικών και το Γραφείο Προσωπικού- 
Γραμματείαςτου Κλάδου Εκδόσεων καταργούνται και το 
υπηρετούν σε αυτά προσωπικό τοποθετείται αυτοδικαί¬ 
ως στις αντίστοιχες θέσεις, ανά κατηγορία και ειδικότη¬ 
τα, του ενιαίου Τμήματος Οικονομικών και Διοικήσεως 
αντιστοίχως του παρόντος Κανονισμού. 

5. Από της ενάρξεως ισχύος του παρόντος τα βιβλία, 
αρχεία και λοιπά αρχεία του Τμήματος Λογιστηρίου και 
Προσωπικού του Κλάδου Εκδόσεων της Ε.Μ.Υ.Ε.Ε. παρα- 
δίδονται στο Τμήμα Διοίκησης και στο Τμήμα Οικονομι¬ 
κών της Ε.Μ.Υ.Ε.Ε. αντίστοιχα. 

6. Από της ενάρξεως ισχύος του παρόντος παραδίδο- 
νται στο Τμήμα Διοίκησης της Ε.Μ.Υ.Ε.Ε. τα αρχεία των 
Αποφάσεων των Διευθύνσεων, το Βιβλίο Πρωτοκόλλου 
Εισερχομένων και Εξερχόμενων εγγράφων και το Βιβλίο 
ή αρχείο παραλαβής και παράδοσης της Υπηρεσίας. 

Άρθρο 38 
Έναρξη ισχύος 

Η ισχύς του Κανονισμού αυτού αρχίζει από τη δημοσίευ¬ 


σή του διάτης Εφημερίδοςτης Κυβερνήσεως και του επί¬ 
σημου Δελτίου της Εκκλησίας της Ελλάδος «ΕΚΚΛΗΣΙΑ». 

Άρθρο 39 

Κάλυψη δαπάνης 

Από τις διατάξεις του Κανονισμού αυτού δεν προκα- 
λείται δαπάνη σε βάρος του προϋπολογισμού της Εκ¬ 
κλησίας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2018 

Ο Πρόεδρος 

ΤΟ Αθηνών ΙΕΡΩΝΥΜΟΣ 

Ακριβές αντίγραφον 
Αθήνα, 18.3.2019 
Ο Αρχιγραμματεύς 
Τ Ο Μεθώνης Κλήμης 

